<ผู้สนับสนุน> สืบทอดกิจการ
เรา เห็นต่างกับผู้ใหญ่เรื่องอะไรบ้าง?  ถ้าสมัยตอนยังเป็นเด็กก็คงจะเป็นเรื่องการเรียน มาเป็นวัยรุ่นก็คงจะเป็นเรื่อง ความรัก แต่ถ้าเราโตพอที่จะทำธุรกิจ  การสืบทอดกิจการต่อจากครอบครัว ก็อาจจะเป็นประเด็นที่สำคัญของหลายครอบครัว
9 มี.ค. 2561

<ผู้สนับสนุน>
สืบทอดกิจการ / โดย ลงทุนแมน
เรา เห็นต่างกับผู้ใหญ่เรื่องอะไรบ้าง?
ถ้าสมัยตอนยังเป็นเด็กก็คงจะเป็นเรื่องการเรียน
มาเป็นวัยรุ่นก็คงจะเป็นเรื่อง ความรัก
แต่ถ้าเราโตพอที่จะทำธุรกิจ
การสืบทอดกิจการต่อจากครอบครัว ก็อาจจะเป็นประเด็นที่สำคัญของหลายครอบครัว
รู้ไหมว่ามีกรณีศึกษาในธุรกิจหนึ่งที่น่าสนใจ ที่ทำธุรกิจเกี่ยวกับชาในประเทศไทย
เป็นแบรนด์ที่เก่าแก่อยู่มานานหลายปีแล้ว แต่คนทั่วไปเพิ่งจะมารู้จักกันอย่างแพร่หลายเมื่อไม่นานมานี้
จุดเปลี่ยนสำคัญที่ทำให้ชาแบรนด์นี้ได้รับความนิยมขึ้นมาคือ มีการปรับภาพลักษณ์และทำการตลาดให้เข้ากับยุคสมัย มีการเปิดหน้าร้านเอง ใช้สื่อออนไลน์ช่วยทำให้เกิดการรับรู้ได้อย่างทั่วถึง
จนกลายเป็นที่นิยมทั้งกับคนไทย และนักท่องเที่ยวต่างชาติที่ต้องมาลองและซื้อกลับไปเป็นของฝาก
ความเปลี่ยนแปลงในการดำเนินธุรกิจนี้ เกิดมาจากทายาทรุ่นที่ 3 ของตระกูล ซึ่งเป็นคนรุ่นใหม่ ที่เข้าใจพฤติกรรมของคนในรุ่นเดียวกัน
แต่ถ้าลองคิดดูให้ดี สิ่งเหล่านี้คือ การต่อยอดธุรกิจ “เดิม” ของครอบครัว ไม่ว่าจะเป็นการพัฒนาผลิตภัณฑ์ให้ดีขึ้นหรือการปรับตัวให้เข้ากับยุคสมัย
ซึ่งก็แน่นอนว่ารุ่นที่ 2 ก็ต้องทำเช่นเดียวกัน เพื่อให้ธุรกิจอยู่รอดและเติบโตต่อมาได้จนถึงปัจจุบัน
และที่สำคัญที่สุดคือ เรื่องทั้งหมดนี้คงจะเกิดขึ้นไม่ได้เลย หากขาดโอกาสและจุดเริ่มต้น ที่คนในรุ่นแรกสร้างขึ้นและส่งไม้ต่อมาให้
เท่ากับว่า ชา ที่เราเห็นกันในทุกวันนี้ ไม่ได้เป็นของคนในรุ่นใดรุ่นหนึ่ง แต่เป็นผลงานที่คนในครอบครัวทั้ง 3 รุ่น ร่วมกันสร้างขึ้นมา
เรื่องนี้ถือเป็นกรณีศึกษาของการสืบทอดกิจการที่ประสบความสำเร็จได้อย่างดี
แต่มันก็คงไม่ได้ง่ายแบบนี้เสมอไป เพราะบางครอบครัวก็อาจจะไม่ได้มีมุมมองธุรกิจที่ตรงกัน
เมื่อมีการส่งต่อธุรกิจจากรุ่นสู่รุ่น ปัญหาของเกือบทุกครอบครัว ก็คือ แนวคิดของคนในแต่ละรุ่นจะมีช่องว่างที่ทำให้เกิดความไม่เข้าใจระหว่างกัน
ในฐานะของผู้ใหญ่ ก็มักจะมองว่าเด็กรุ่นหลังชอบทำอะไรนอกกรอบ ประเพณี ใจร้อน และยังขาดประสบการณ์
แต่ถ้าลองมองย้อนกลับไป เราเองที่เคยเป็นเด็กมาก่อน ก็อาจจะเคยทำอะไรคล้ายกัน และก็คงจะถูกผู้ใหญ่ในรุ่นนั้นมองในแบบเดียวกัน
ในฐานะของคนรุ่นใหม่ เราก็ชอบมองว่าผู้ใหญ่มีแนวคิดที่ล้าสมัย ยึดติดกับอะไรเดิมๆ ไล่ตามเทคโนโลยีใหม่ๆ ไม่ทัน
แต่เคยคิดมั้ยว่า วันนึงข้างหน้า ตัวเราเองก็จะล้าสมัย เช่นกัน
นี่คงเป็น cycle ตามธรรมชาติของมนุษย์
ยิ่งในโลกของธุรกิจแล้ว ยิ่งจำเป็นต้องปรับตัวตามให้ทัน ไม่อย่างนั้นก็อาจอยู่ไม่รอด
ลงทุนแมนเองก็เคยยกตัวอย่าง กรณีศึกษาของธุรกิจมากมาย ที่จำเป็นต้องปรับวิธีการทำธุรกิจให้ทันสมัยไปตามกาลเวลา เพื่อให้กิจการเดินหน้าต่อไปได้
แต่การที่จะปรับตัวได้ ก็ต้องใช้หลายอย่างผสมกัน
ผู้ใหญ่ทำเองคนเดียวไม่ได้
และ เด็กก็คงทำได้ยากเช่นกัน
ผู้ใหญ่ มีประสบการณ์ที่ผ่านการลองผิดลองถูกมาแล้วนับครั้งไม่ถ้วน
เด็ก มีความคิดสร้างสรรค์ที่จะทำอะไรใหม่ๆ ให้ทันตามกระแสโลก
ไม่ว่าจะเป็นรุ่นไหน ก็มีจุดเด่น และแน่นอนว่าต่างก็พยายามทำในสิ่งที่ตัวเองคิดว่าดีที่สุดสำหรับครอบครัว
ไม่มีใครที่คิดร้ายต่อครอบครัวของเราเอง..
การที่ผู้ใหญ่จู้จี้ ก็คงเพราะเป็นห่วง ไม่อยากให้เราเดินพลาดเหมือนที่เขาเดินพลาดมาก่อน
เพราะไม่มีพ่อแม่คนไหนอยากเห็นลูกล้มเหลว
ในขณะที่รุ่นลูก ก็คงอยากจะรักษาสิ่งที่พ่อแม่สร้างขึ้นมา และให้ครอบครัวสบายขึ้น แข่งกับคนอื่นได้มากขึ้น
เพราะไม่มีลูกคนไหนอยากเห็นพ่อแม่ลำบาก
คนในแต่ละรุ่นอาจจะมีแนวคิดหรือวิธีในการดำเนินธุรกิจที่ไม่เหมือนกัน
แต่ต่างก็มีจุดหมายปลายทางเดียวกัน คือ ความสำเร็จและความสุขในครอบครัว
และก็คงจะดีไม่น้อย
ถ้าทุกคนในครอบครัวหันมาเปิดใจ
นำความรู้และประสบการณ์ที่สั่งสมมาจากคนรุ่นก่อน
รวมเข้ากับพลังของคนรุ่นใหม่ที่มีความคิดต่อยอดให้ธุรกิจเดิม
ก็อาจหมายถึง การผสมผสานกันที่ลงตัว
เพราะกิจการไม่ใช่เป็นเรื่องของคนรุ่นเดียว
กิจการสามารถอยู่ได้ตลอดไป
ถ้าเรารู้จักการสืบทอดจากรุ่นสู่รุ่น..
————————————————————————————————
เคียงข้างทุกเจเนอเรชัน:
#ธนาคารยูโอบี #เคียงข้างทุกเจเนอเรชัน #UOB #RightByEveryGeneration